**ΕΗΜΕΡΩΣΗ ΓΙΑ ΤΗ ΛΕΙΤΟΥΡΓΙΑ ΤΟΥ ΣΧΟΛΕΙΟΥ ΑΠΟ 1-6-2020**

Αγαπητοί γονείς και κηδεμόνες, αγαπητοί μαθητές/μαθήτριες ,

Μετά από αρκετό καιρό αναστολή λειτουργίας των σχολείων, η επιστροφή στην «κανονικότητα» είναι πλέον γεγονός. Τη Δευτέρα 1η Ιουνίου θα βρεθούμε ξανά στο χώρο μας. Βέβαια η νέα πραγματικότητα είναι πολύ διαφορετική, καθώς εκτός από τον διαχωρισμό των τμημάτων και την απουσία μερικών μαθητών, υπάρχουν αρκετοί κανόνες υγιεινής που πρέπει να τηρηθούν. Όλοι οι μαθητές και οι μαθήτριες είμαστε σίγουροι ότι θα επιδείξουν μια αξιοθαύμαστη υπευθυνότητα στο θέμα της τήρησης μέτρων ασφάλειας και προφύλαξης. Παρακάτω ακολουθούν οδηγίες σχετικές με το νέο πλαίσιο λειτουργίας, για να γνωρίζουμε όλοι τι πρέπει να κάνουμε:

**1**.Οι μαθητές όλων των τμημάτων (εκτός του ΣΤ2 που η διδασκαλία θα είναι καθημερινή), χωρίζονται αλφαβητικά σε δύο υποτμήματα (1ο και 2ο)  και προσέρχονται στο σχολείο ως εξής:

|  |  |  |
| --- | --- | --- |
| **ΕΒΔΟΜΑΔΑ** | **ΥΠΟΤΜΗΜΑ  1o** | **ΥΠΟΤΜΗΜΑ  2o** |
| **1-5 ΙΟΥΝΙΟΥ** | **ΔΕΥΤΕΡΑ –ΤΕΤΑΡΤΗ – ΠΑΡΑΣΚΕΥΗ** | **ΤΡΙΤΗ – ΠΕΜΠΤΗ** |
| **8-12 ΙΟΥΝΙΟΥ** | **ΤΡΙΤΗ – ΠΕΜΠΤΗ** | **ΔΕΥΤΕΡΑ (αργία Αγ. Πνεύματος )****ΤΕΤΑΡΤΗ -ΠΑΡΑΣΚΕΥΗ** |
| **15-19 ΙΟΥΝΙΟΥ** | **ΔΕΥΤΕΡΑ –ΤΕΤΑΡΤΗ – ΠΑΡΑΣΚΕΥΗ** | **ΤΡΙΤΗ – ΠΕΜΠΤΗ** |
| **22-26 ΙΟΥΝΙΟΥ** | **ΤΡΙΤΗ – ΠΕΜΠΤΗ** | **ΔΕΥΤΕΡΑ –ΤΕΤΑΡΤΗ -ΠΑΡΑΣΚΕΥΗ** |

Έτσι στο διάστημα τεσσάρων εβδομάδων όλοι οι μαθητές θα διδαχθούν ακριβώς τα ίδια μαθήματα.

**2.** Κατά την επαναλειτουργία του σχολείου δε θα λειτουργήσει το Ολοήμερο μέχρι νεότερης ενημέρωσης από το Υπουργείο Παιδείας

**3**. Οι ώρες προσέλευσης και αποχώρησης από το σχολείο παραμένουν ίδιες (προσέλευση:08:00 – 08:15, αποχώρηση 13:15) όπως και στην κανονική περίοδο λειτουργίας του σχολείου. Κατά την προσέλευσή τους οι μαθητές (από 08:00 – 08:15)  θα κατευθύνονται από τους εκπαιδευτικούς που θα βρίσκονται στην πόρτα(είσοδο),στην τάξη τους αφού δε θα γίνεται συγκέντρωση των μαθητών για προσευχή. Η προσέλευση θα ακολουθεί τους κανόνες απόστασης 1,5 μ. που έχει θέσει ο ΕΟΔΥ, τόσο για τους μαθητές όσο και για τους γονείς. Οι γονείς δεν εισέρχονται στον αύλειο χώρο του σχολείου για την παράδοση το πρωί ή την παραλαβή το μεσημέρι, του παιδιού τους.

**4**.Παρακαλούμε ιδιαίτερα, κατά τη διάρκεια αποχώρησης των μαθητών στο σχόλασμα, να αφήνετε ελεύθερη την έξοδο στην αυλόπορτα του σχολείου, ώστε να μπορούν να εξέρχονται τα παιδιά χωρίς να συνωστίζονται και να τα  παραλαμβάνουν οι συνοδοί τους. Όταν οι μαθητές/τριες βγαίνουν για διάλειμμα, συνοδεία των εκπαιδευτικών θα κατευθύνονται στην αυλή του σχολείου σε συγκεκριμένο χώρο που έχει οριστεί . Οι ώρες διαλειμμάτων έχουν αλλάξει ώστε να μην υπάρχει συνωστισμός μαθητών στην αυλή. Έτσι για την πρώτη εβδομάδα, οι ώρες διαλειμμάτων για την Α΄-Β΄-Γ΄τάξη θα είναι:1ο διάλειμμα(9:15-9:35), 2ο διάλειμμα(11:10-11:25) και 3ο διάλειμμα(12:10-12:20). Για την Δ΄-Ε΄-ΣΤ΄ τάξη οι ώρες διαλειμμάτων παραμένουν ίδιες όπως και στην κανονική περίοδο λειτουργίας του σχολείου. Την επόμενη εβδομάδα εναλλάξ(πρώτα θα βγαίνει η Δ΄-Ε΄-ΣΤ΄ τάξη και μετά η Α΄-Β΄-Γ΄ τάξη). Ο αριθμός των μαθητών είναι τόσος ώστε να υπάρχει η δυνατότητα της τήρησης των αποστάσεων στα διαλείμματα. Θα σας παρακαλούσαμε να συζητήσετε πολύ με τα παιδιά σας και να τους τονίσετε : α. τους κανόνες υγιεινής των χεριών, την τήρηση των αποστάσεων και 3. ότι το διάλειμμα – στη συγκυρία που βιώνουμε – δεν είναι διάλειμμα του τρεξίματος και του άνευ ορίων παιχνιδιού, αλλά ένα διάλειμμα ξεκούρασης , κολατσιού και συζήτησης με τους/τις συμμαθητές/τριες τους, τηρώντας όσο μπορούν τις αποστάσεις.

**5.** Επειδή το κυλικείο του σχολείου θα είναι κλειστό, θα πρέπει να φροντίσετε για το κολατσιό και το νερό του παιδιού σας από το σπίτι. (οι βρύσες θα λειτουργούν κυρίως για να πλένουν οι μαθητές/τριες τα χέρια τους. ).

**6.** Σε όλες τις αίθουσες του σχολείου θα υπάρχουν αντισηπτικά για την απολύμανση των χεριών των μαθητών/τριών και των εκπαιδευτικών του σχολείου μας. Καλό θα ήταν όμως, να έχουν μαζί τους οι μαθητές/τριες και το δικό τους ατομικό αντισηπτικό διάλυμα ώστε να κάνουν χρήση και εκτός της τάξης αν χρειαστεί. Εκπαιδεύστε τα παιδιά σας ώστε να μη δανείζουν και να μη δανείζονται σχολικά είδη από τους συμμαθητές τους. Επίσης τονίζουμε πως θα υπάρχει τακτική καθαριότητα και αερισμός των χώρων του Σχολείου, με φυσική παρουσία της υπεύθυνης καθαριότητας από το πρωΐ .

7. Σύμφωνα με τον ΕΟΔΥ οι μαθητές οφείλουν εάν αισθάνονται άρρωστοι ή εκδηλώνουν συμπτώματα ίωσης να παραμένουν στο σπίτι τους. Το πρωί πριν ξεκινήσει ο μαθητής για το σχολείο βάζει θερμόμετρο για να διασφαλίσουμε ότι είναι υγιής. Σε περίπτωση αδιαθεσίας στο σχολείο ενημερώνεται άμεσα ο γονέας-κηδεμόνας για να παραλάβει το μαθητή. Έχει οριστεί ειδικός χώρος για πιθανή αδιαθεσία μαθητή και υπεύθυνος διαχείρισης περιστατικού.

**8.** Για ενημέρωση από τη Διεύθυνση του Σχολείου θα τηλεφωνείτε στο 2223022265 ή μπορείτε να προσέρχεστε από 13:20 -14:00. Επίσης σε κάθε περίπτωση μπορείτε να χρησιμοποιείτε το Email  του Σχολείου: mail@1dim-aliver.eyv.sch.gr και να ενημερώνεστε από το Ιστολόγιο